|  |  |
| --- | --- |
| **PIRKIMO PAVADINIMAS** | **Integruotos baudžiamojo proceso informacinės sistemos programinės įrangos modernizavimo ir priežiūros paslaugos (PPR-1198)** |

1. **BENDROJI INFORMACIJA APIE PIRKIMĄ**

**1 lentelė. Bendroji informacija apie pirkimą:**

|  |  |  |
| --- | --- | --- |
|  | Perkančioji organizacija: | Informatikos ir ryšių departamentas prie Lietuvos Respublikos vidaus reikalų ministerijos. |
|  | Pirkimo procedūras vykdo: | Išteklių agentūros Viešųjų pirkimų komisija. |
|  | Įgaliotas asmuo palaikyti tiesioginį ryšį su tiekėjais, gauti iš jų (ne tarpininkų) pranešimus, susijusius su pirkimo procedūromis | Živilė Šakalienė, tel. +37052718621, el. p. zivile.sakaliene@vrm.lt |
|  | Informacija apie pirkimo dalis | Žr. SS 2 skyrių. |
|  | Pirkimo objekto rūšis: | Paslaugos. |
|  | Pirkimo objekto aprašymas | Žr. Techninę specifikaciją, dokumentas „3 IA PD TS“ |
|  | Numatoma rengti susitikimą su tiekėjais dėl pirkimo dokumentų: | Ne. |
|  | Leidžiama apsilankyti paslaugų teikimo ar darbų atlikimo vietoje: | Netaikoma. |
|  | Pasiūlymų pateikimo terminas: | **2025 m. vasario 21 d., 10 val. 00 min.** |
|  | Klausimus, rekomendacijas ar pastabas tiekėjai gali pateikti iki: | **2025 m. vasario 10 d., 12 val. 00 min.** |
|  | Susipažinimo su pateiktais pasiūlymais (vokų atplėšimo) data, laikas: | **2025 m. vasario 21 d., 10 val. 30 min.** |
|  | Jeigu papildomos su pirkimo dokumentais susijusios informacijos paprašoma laiku, perkančioji organizacija ją pateikia visiems tiekėjams ne vėliau kaip | Likus 6 (šešioms) dienoms iki pasiūlymų pateikimo termino pabaigos. |
|  | Tiekėjų pašalinimo pagrindai | Taikomi. Žr. SS 3 skyrių. |
|  | Reikalavimai tiekėjų kvalifikacijai | Taikomi. Žr. SS 4 skyrių. |
|  | Kokybės vadybos sistemos ir (arba) aplinkos apsaugos vadybos sistemos standartai | Netaikomi. |
|  | Pasiūlymų vertinimo kriterijus | Ekonomiškai naudingiausias pasiūlymas išrenkamas pagal kainos ir kokybės (pasirinktos kokybės vertinimo charakteristikos įvertinamos kiekybiškai) santykį. |
|  | Pasiūlymų vertinimo tvarka | Žr. SS 7 skyrių. |
|  | Kainodaros būdas: | Mišri kainodara:  Fiksuotos kainos kainodara – IBPS programinės įrangos kūrimas, modernizavimas ir jos įdiegimas (Techninės specifikacijos (dokumento „3 IA PD TS“) III skyriaus „Reikalavimai IBPS programinės įrangos modernizavimui ir priežiūrai“ lentelės 1-58 punktai).  Fiksuoto įkainio kainodara – IBPS modernizavimo ir priežiūros paslaugos užsakytiems pakeitimams atlikti (Techninės specifikacijos (dokumento „3 IA PD TS“) III skyriaus „Reikalavimai IBPS programinės įrangos modernizavimui ir priežiūrai“ lentelės 59 punktas). |
|  | Pasiūlymo galiojimo užtikrinimo, pateikiamo Išteklių agentūrai, būdas ir dydis: | Tiekėjo pateikto pasiūlymo galiojimas užtikrinamas 2 % dydžio bauda nuo tiekėjo pasiūlyme nurodytos pasiūlymo kainos be PVM.  Nereikalaujama pateikti atskiro dokumento, patvirtinančio tiekėjo įsipareigojimą sumokėti baudą, atsiradus pirkimo dokumentų Bendrųjų sąlygų (1 IA PD BS) 11.2 punkte nustatytoms aplinkybėms. Tiekėjas pasirašydamas ir pateikdamas pasiūlymą garantuoja, kad nustačius Bendrųjų sąlygų 11.2 punkte apibrėžtas aplinkybes, jis sumokės šiame punkte nurodyto dydžio baudą. |
|  | Sutarties nuostatos / Sutarties projektas | Žr. SS 8 skyrių. |
|  | Kiti pasiūlymo reikalavimai nenurodyti BS | - |
|  | Perkančiosios organizacijos sprendimas neatlikti pirkimo naudojantis centrinės perkančiosios organizacijos paslaugomis: | Pirkimo objekto negalima įsigyti iš centrinės perkančiosios organizacijos. |
|  | Pirkimo metu atliekama patikra dėl atitikties nacionalinio saugumo interesams ir tiekėjas turės pateikti tokiai patikrai atlikti reikalingus dokumentus: | Taip. |
|  | Taikomas VPĮ 45 straipsnio 21 dalyje numatytas ekonomiškai naudingiausią pasiūlymą (iki pasiūlymų eilės nustatymo) pateikusio tiekėjo vertinimas: | Ne. |
|  | Užsienio šalies tiekėjo turimos kvalifikacijos patvirtinimo dokumentai Lietuvoje (dokumentai dėl užsienio šalies tiekėjo teisės pripažinimo dokumentai) gali būti išduoti ir po galutinės paraiškų arba pasiūlymų pateikimo datos: | Netaikoma. |
|  | Taikomi aplinkos apsaugos reikalavimai ir (arba) kriterijai: | Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 p. vykdomas žaliasis pirkimas, nes Pirkimo objektas atitinka minėto tvarkos aprašo 4.4.3 p. sąlygą. |
|  | Specialieji pasiūlymo atmetimo pagrindai. | Netaikoma. |
|  | **Rinkos konsultacija** | Vadovaujantis Lietuvos Respublikos viešųjų pirkimų įstatymo 27 straipsnio 1 dalies 1 punktu bei siekiant geriau pasirengti pirkimui, prieš paskelbiant pirkimą CVP IS priemonėmis buvo vykdoma rinkos konsultacija (CVP IS ID. 685559). Su viešai paskelbta informacija ir apibendrintais rezultatais galima susipažinti – duomenys viešai prieinami CVP IS: [685559](https://viesiejipirkimai.lt/epps/pmc/viewPmc.do?resourceId=685559). |

1. **INFORMACIJA APIE PIRKIMO DALIS**
   1. Informacija apie pirkimo dalis pateikta 2 lentelėje.

**2 lentelė. Informacija apie pirkimo dalis:**

|  |  |  |
| --- | --- | --- |
| **Eil. Nr.** | **Informacija apie pirkimo dalis** | **Nurodoma reikšmė** |
|  | Pirkimas skaidomas į dalis. | Neskaidomas. Informacija nurodyta lentelės 2.1.2 punkte. |
|  | Pagrindimas dėl pirkimo objekto neskaidymo ir kitos pagrįstos aplinkybės, dėl kurių netikslinga pirkimo objektą skaidyti į dalis. | Pirkimo objektas į dalis neskaidomas, nes perkamos paslaugos yra glaudžiai tarpusavyje susijusios techniniu ir paslaugų vykdymo požiūriu. Pirkimo objektą išskaidžius į dalis, pirkimo sutarties vykdymas taptų sudėtingas techniniu požiūriu, kai skirtingų pirkimo objekto dalių įgyvendinimą vykdantys tiekėjai turėtų naudoti ir keisti tą patį Integruotos baudžiamojo proceso informacinės sistemos programinį kodą. Organizaciniu požiūriu dėl to perkančiajai organizacijai atsirastų būtinybė koordinuoti tiekėjų darbus, skaidyti juos etapais, derinti tiekėjų darbo laiką (vienu metu negalėtų būti vykdomi abiejų pirkimo objektų darbai), o tai keltų didelę riziką:  • netinkamai įvykdyti pirkimo sutartis, nes tiekėjai negalėtų laikytis nustatytų darbų grafiko ir nustatytų sutartinių terminų,  • laiku neįgyvendinti BPK pakeitimų, dėl kurių įgyvendinimo sutarčių laikotarpiu bus nustatytas poreikis keisti programinę įrangą. Be to, modifikavus programinio kodo dalis skirtingi tiekėjai negalėtų tinkamai teikti garantinę priežiūrą, nes ją reikėtų teikti diferencijuotai pagal konkretaus tiekėjo modifikuoto kodo dalį – dėl skirtingų tiekėjų tai pačiai keičiamai daliai (ar ginčo atveju tarp tiekėjų) nutrūktų Integruotos baudžiamojo proceso informacinės sistemos programinės įrangos garantinės priežiūros teikimas. Kiekvienu atveju perkančioji organizacija turėtų spręsti, dėl kurio iš tiekėjų veiksmų kilęs incidentas ir kuris iš jų turėtų užtikrinti garantinę priežiūrą modifikuoto kodo daliai. Tokio tipo problemų sprendimas būtų ilgesnis (padidėtų tiek tiekėjų, tiek perkančiosios organizacijos laiko sąnaudos), nes užtruktų incidento sukėlėjo identifikavimas ir vėliau klaidos sprendimas. Teikiant paslaugas keliems teikėjams, kiltų rizika užtikrinti IBPS programinio kodo konfidencialumą ir saugumą. Perkant paslaugas iš vieno tiekėjo būtų efektyviau ir racionaliau naudojamos perkančiosios organizacijos lėšos, greičiau bei efektyviau sprendžiamos sistemoje iškilusios problemos, laiku realizuojami pakeitimai pagal BPK, užtikrintai teikiama garantinė priežiūra. Pažymėtina, kad pirkimu siekiama įgyvendinti ypatingos svarbos valstybės informacinės sistemos – IBPS programinės įrangos modifikavimą (kūrimą, taisymą, diegimą) bei užtikrinti tinkamą jos funkcionalumą bei priežiūrą. IBPS kaupiami Lietuvos Respublikoje pradėtų ir atliekamų ikiteisminio tyrimo bylų duomenys, joje atliekami baudžiamojo proceso veiksmai, kuriuos Lietuvos Respublikos baudžiamojo proceso kodekso nustatyta tvarka vykdo visos Lietuvos Respublikos teisėsaugos institucijos – ikiteisminio tyrimo įstaigos, prokuratūros ir teismai. Taigi šios valstybės informacinės sistemos tinkamas veikimas – gyvybiškai svarbus baudžiamojo proceso vykdymui, o modifikavimo ir tobulinimo darbų neįvykdymas laiku ar sutrikimų nepašalinimas laiku, sukeltų neigiamas pasekmes baudžiamojo proceso vykdymui. |
|  | Pirkimo dalys | Netaikoma. Pirkimas neskaidomas į dalis. |
|  | Dėl kelių pirkimo objekto dalių tas pats tiekėjas gali pateikti pasiūlymą. | Netaikoma. Pirkimas neskaidomas į dalis. |
|  | Maksimalus pirkimo objekto dalių skaičius, dėl kurių laimėtoju gali būti nustatomas tas pats tiekėjas bei kriterijai ar taisyklės, taikomos nustatant, kurias pirkimo objekto dalis laimėjo tiekėjas, jeigu pagal pasiūlymų vertinimo rezultatus tam pačiam tiekėjui turėtų atitekti didesnis negu nustatytas maksimalus pirkimo objekto dalių skaičius. | Netaikoma. Pirkimas neskaidomas į dalis. |
|  | Ar perkančioji organizacija pasilieka galimybę nuspręsti sudaryti vieną pirkimo sutartį dėl jos nurodytų pirkimo dalių ar jų grupių, dėl kurių pagal pirkimo dokumentus laimėtoju gali būti nustatomas tas pats tiekėjas. | Netaikoma. Pirkimas neskaidomas į dalis. |

1. **TIEKĖJŲ PAŠALINIMO PAGRINDAI**
   1. Tiekėjas privalo neturėti 3 lentelėje nustatytų tiekėjo pašalinimo pagrindų. Dėl kiekvieno ūkio subjekto *(tiekėjas, jungtinės veiklos partneriai [jeigu pasiūlymą teikia ūkio subjektų grupė] ir/ar kiti ūkio subjektai [jeigu jų pajėgumais remiamasi])* ir subtiekėjai [jeigu pirkimo dokumentuose jiems atskirai nustatomi tokie reikalavimai] atskirai turi pateikti tų ūkio subjektų tinkamai užpildytą ir pasirašytą EBVPD (žr. 5 IA PD EBPVD) bei Tiekėjo deklaraciją (dokumentą „7 IA PD Tiekėjo deklaracija“).

**3 lentelė. Tiekėjo pašalinamo pagrindai:**

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
| 3.1.1 | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos **struktūrinis** padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[1]](#footnote-1).   Nurodyti dokumentai turi būti išduoti ne anksčiau kaip 180 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
| 3.1.2 | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | 1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[2]](#footnote-2).   Nurodyti dokumentai turi būti išduoti ne anksčiau kaip 180 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>  Paskutinės pasiūlymų pateikimo termino dienos duomenys laikomi aktualiais.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento[[3]](#footnote-3).   Nurodyti dokumentai turi būti išduoti ne anksčiau kaip 180 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus.*.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
| 3.1.3 | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 3.1.4 | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 3.1.5 | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 3.1.6 | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/> |
| 3.1.7 | Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 3.1.8 | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/> |
| 3.1.9 | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/> |
| 3.1.10 | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| 3.1.11 | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |

1. **TIEKĖJŲ KVALIFIKACIJOS REIKALAVIMAI**
   1. Tiekėjas, dalyvaujantis pirkime, turi atitikti 4 lentelėje nurodytus kvalifikacijos reikalavimus.

**4 lentelė. Kvalifikacijos reikalavimai tiekėjams:**

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| **Techninis ir profesinis pajėgumas** | | |
|  | Tiekėjas per paskutinius 5 metus\* arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 5 metus) iki pasiūlymo pateikimo termino pabaigos pagal vieną ar daugiau sutarčių yra tinkamai suteikęs informacinės sistemos ar registro kūrimo ir įdiegimo ar modernizavimo paslaugas, ar vykdęs informacinės sistemos ar registro priežiūrą, kurios (kurių) vertė (bendra vertė) turi būti ne mažesnė kaip 200 000 Eur be PVM.  Į sutarties vertę neįskaičiuojama techninės ir licencinės programinės įrangos tiekimo vertė.  Tiekėjai patirtį gali įrodinėti tiek baigtomis sutartimis, tiek nebaigtų vykdyti sutarčių įvykdytomis dalimis.  Jei tiekėjas teikia informaciją apie vykdomą/as sutartį/is, suteiktų paslaugų vertė per šiame kvalifikacijos reikalavime nurodytą laikotarpį turi būti ne mažesnė nei 200 000 Eur be PVM.  Nurodyti reikalavimai gali būti tenkinami viena arba keliomis atskiromis sutartimis.  \* Sutartis gali būti pradėta vykdyti anksčiau, nei prieš 5 metus, tačiau sutarties (sutarties dalies) vykdymo pabaiga turi patekti į nurodytą 5 metų (iki pasiūlymų pateikimo termino pabaigos) laikotarpį, skaičiuojant nuo paskutinės pasiūlymų pateikimo termino dienos. | Pateikiama:  1) Tiekėjo per paskutinius (5 penkis) metus arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 5 metus) iki pasiūlymo pateikimo termino pabaigos tinkamai suteiktų paslaugų, atitinkančių nurodytus reikalavimus, sąrašas (BS 15.4 punkte nurodytu atveju užpildyta 3 lentelė 6 IA PD FK formoje), kuriame turi būti nurodyta: sutarties pavadinimas, sudarymo data, Nr., trumpas suteiktų paslaugų aprašymas, suteiktų paslaugų vertė, paslaugų teikimo laikotarpis, užsakovo (paslaugų gavėjo) pavadinimas, adresas, atstovo vardas, pavardė, telefono numeris, elektroninio pašto adresas.  Tuo atveju, jeigu pateikiama informacija apie vykdomą/as sutartį/is, turi būti aiškiai nurodyta, kokios paslaugos buvo suteiktos ir kokia suteiktų paslaugų vertė. Laikoma, jog patirtis atitinka keliamą reikalavimą, jei vykdoma/omis sutartimi/is suteiktų paslaugų vertė per šiame kvalifikacijos reikalavime nurodytą laikotarpį yra ne mažesnė nei 200 000 Eur be PVM.  Pastaba. Perkančioji organizacija, siekdama įsitikinti arba patikslinti pateiktą informaciją, gali atskiru prašymu paprašyti pateikti nurodytų sutarčių patvirtintas kopijas arba išrašus iš sutarčių bei pirkimo objektą apibūdinančius dokumentus, taip pat gali žodžiu ar raštu tikrinti šią informaciją tiesiogiai pas sutarčių sąraše nurodytus paslaugų gavėjus.  2) Paslaugų gavėjo patvirtinta pažyma (-os), patvirtinanti (-ios), kad paslaugos suteiktos tinkamai. Pažymoje (-ose) **turi būti nurodyta: sutarties pavadinimas, Nr., suteiktų paslaugų bendra (-os) suma (-os), data (-os), paslaugų gavėjas (-ai), ar paslaugos buvo suteiktos tinkamai**. |
| **Ūkio subjektų grupės dalyvavimo pirkime ir/ar rėmimosi kitų ūkio subjektų pajėgumais sąlygos:**  *a) reikalavimą turi atitikti visi ūkio subjektų grupės nariai kartu, atsižvelgiant į jų prisiimamus įsipareigojimus pirkimo sutarčiai vykdyti (patirtis sumuojama);*  *b) tiekėjas gali remtis kitų ūkio subjektų pajėgumais tik tuo atveju, kai tie ūkio subjektai, kurių pajėgumais buvo pasiremta, vykdys tą pirkimo sutarties dalį, kuriai reikia jų turimų pajėgumų.*  *c)* *Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju vertinami būtent konkretaus ūkio subjekto, dalyvaujančio viešajame pirkime, atlikti darbai, pristatytos prekės ar suteiktos paslaugos, jų apimtis, vertė, o ne visas vykdytos sutarties objektas.* | | |
|  | Tiekėjas sutarties vykdymui privalo turėti ne mažiau kaip žemiau nurodyta kvalifikuotų specialistų (ekspertų), kurie atitiktų žemiau nurodytus reikalavimus.  Vienas specialistas (ekspertas) gali vykdyti daugiau nei vienos srities specialisto (eksperto) funkcijas, jei jo kvalifikacija atitinka konkrečiam specialistui (ekspertui) keliamus reikalavimus. | Pateikti reikalaujamą patirtį ir kvalifikaciją įrodančius dokumentus:  1) tiekėjo siūlomų specialistų (ekspertų) sąrašas (BS 15.4 punkte nurodytu atveju užpildyti 2 lentelę 6 IA PD FK formoje), nurodant poziciją į kurią siūlomas specialistas (ekspertas) ir kurio specialisto (eksperto) reikalavimus atitinka bei specialisto (eksperto) patirties (jeigu reikalavimas patirčiai keliamas), vykdant reikalavimuose nurodytas veiklas, aprašymas (vykdytos sutarties pavadinimas, data ir Nr., sutarties/projekto aprašymas, užsakovo duomenys, sutarties/projekto vykdymo pradžia ir pabaiga, specialisto (eksperto) vykdytos veiklos/rolė, specifinė patirtis reikalaujamoje srityje);  2) kiekvieno tiekėjo siūlomo specialisto (eksperto) reikalaujamą kvalifikaciją įrodantys galiojantys sertifikatai arba lygiaverčiai tarptautiniu mastu pripažįstami, reikalaujamą kvalifikaciją įrodantys dokumentai arba kiti lygiaverčiai įrodymai (Mokymų kursų išklausymo pažymėjimai nevertinami)). Jeigu pateikiamas lygiavertis dokumentas, jo lygiavertiškumą įrodyti turi tiekėjas;  3) dokumentas/ai, patvirtinantis/ys, specialisto (eksperto) esamus santykius su tiekėju. Jei specialistas yra Paslaugų teikėjo darbuotojas, tuomet užtenka tai pažymėti dokumento „6 IA PD FK“ Forma kvalifikacijai (FK) 2 lentelėje, tačiau jei specialistas yra ne tiekėjo darbuotojas, tiekėjas privalo ne tik tai pažymėti aukščiau minimoje lentelėje, tačiau ir pateikti pirkimo dokumentų bendrųjų sąlygų „1 IA PD BS“ 7.2-7.3 punktuose nurodytą informaciją.  Pastaba *(taikoma 4.1.2.1 ir 4.1.2.4 papunkčiuose keliamiems kvalifikacijos reikalavimams)*. Vykdytojas, siekdamas įsitikinti arba patikslinti pateiktą informaciją, gali atskiru prašymu paprašyti pateikti nurodytų sutarčių patvirtintas kopijas arba išrašus iš sutarčių bei sutarties objektą apibūdinančius dokumentus, taip pat be išankstinio įspėjimo gali žodžiu ar raštu tikrinti šią informaciją tiesiogiai pas sąraše nurodytus užsakovus. |
| 4.1.2.1 | **Ekspertas Nr. 1 – Projekto vadovas:**  1) turi turėti tarptautiniu mastu pripažįstamą projektų valdymo eksperto kvalifikaciją, patvirtintą PMP sertifikatu arba Prince 2 sertifikatu arba CompTIA Project+ Certified sertifikatu ar lygiaverčiais sertifikatais arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais.  2) per paskutiniuosius 5 (penkis) metus iki pasiūlymo pateikimo termino pabaigos turi turėti vadovavimo informacinių sistemų ar registrų kūrimo ir įdiegimo arba modernizavimo, arba priežiūros projektams darbo patirtį ne mažiau kaip 1 (viename) sėkmingai įvykdytame (baigtame) projekte/sutartyje.  Ekspertas patirtį gali įrodinėti baigtais projektais/sutartimis.  \* Sutartis / projektas gali būti pradėta vykdyti anksčiau, nei prieš 5 metus, tačiau sutarties / projekto vykdymo pabaiga turi patekti į nurodytą 5 metų (iki pasiūlymų pateikimo termino pabaigos) laikotarpį, skaičiuojant nuo paskutinės pasiūlymų pateikimo termino dienos. |
| 4.1.2.2 | **Ekspertas Nr. 2 – Informacinių sistemų architektas**:  turi turėti tarptautiniu mastu pripažįstamą informacinių sistemų architekto kvalifikaciją, patvirtintą TOGAF Certified sertifikatu arba Oracle Certified Master Java EE Enterprise Architect sertifikatu ar lygiaverčiais sertifikatais arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais. |
| 4.1.2.3 | **Ekspertas Nr. 3 –** **Informacinių sistemų analitikas:**  turintis tarptautiniu mastu pripažįstamą informacinių sistemų analitiko kvalifikaciją, patvirtintą OMG Certified UML Professional (Foundation) arba OMG-Certified Expert in BPM 2 Fundamental, arba BCS Foundation Certificate in Business Analysis sertifikatu arba lygiaverčiu sertifikatu arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais. |
| 4.1.2.4 | **Ekspertas Nr. 4 – Programuotojas:**  1) turintis tarptautiniu mastu pripažįstamą programuotojo kvalifikaciją, patvirtintą ne žemesniu nei Oracle Certified Professional Java Programmer arba Sun Certified Programmer sertifikatu arba lygiaverčiais sertifikatais arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais;  2) turintis praktinę programuotojo darbo patirtį bent 1 (vienam) per paskutinius 5 (penkis) metus\* sėkmingai įvykdytame (baigtame) informacinės sistemos ar registro kūrimo ir diegimo ir/ar priežiūros, ar modernizavimo projekte (sutartyje), kurio objektas informacinės sistemos ar registrai, sukurtos (-i) naudojantis JAVA ar lygiavertėmis technologijomis.  Ekspertas patirtį gali įrodinėti baigtais projektais/sutartimis.  \* Sutartis / projektas gali būti pradėta vykdyti anksčiau, nei prieš 5 metus, tačiau sutarties / projekto vykdymo pabaiga turi patekti į nurodytą 5 metų (iki pasiūlymų pateikimo termino pabaigos) laikotarpį, skaičiuojant nuo paskutinės pasiūlymų pateikimo termino dienos. |
| 4.1.2.5 | **Ekspertas Nr. 5 – Informacinių sistemų integravimo ekspertas**:  turintis tarptautiniu mastu pripažįstamą informacinių sistemų integravimo eksperto kvalifikaciją, patvirtintą Sun Certified Developer for Java Web Services ar Oracle Certified Expert JAVA Web Services Developer sertifikatu ar lygiaverčiu sertifikatu arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais. |
| 4.1.2.6 | **Ekspertas Nr. 6 – Informacinės sistemos saugos ekspertas**:  turintis tarptautiniu mastu pripažįstamą informacinių sistemų (IS) saugos eksperto kvalifikaciją, patvirtintą Certified Information Systems Security Professional (CISSP), arba Certified Information Systems Auditor (CISA), arba CompTIA Security+, arba Certified Information Security Manager (CISM) sertifikatu, arba lygiaverčiais sertifikatais arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais. |
| 4.1.2.7 | **Ekspertas Nr. 7 – Informacinių sistemų testavimo ekspertas:**  turi tarptautiniu mastu pripažįstamą testuotojo kvalifikaciją, patvirtintą ISTQB Certified Tester Foundation Level arba ISEB testing foundation level, arba Certified Associate in Software Testing (CAST) sertifikatu arba lygiaverčiais sertifikatais arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais arba kitais lygiaverčiais įrodymais. |
| **Ūkio subjektų grupės dalyvavimo pirkime ir/ar rėmimosi kitų ūkio subjektų pajėgumais sąlygos, subtiekėjų pasitelkimo sąlygos:**  *a) reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.*  *b) tiekėjas gali remtis kito (-ų) ūkio subjekto (-ų), tik tuo atveju, jeigu tie (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.*  *c) subtiekėją (-us) (subtiekėjo specialistus) tiekėjas gali pasitelkti tuo atveju,* ***jei pats tiekėjas (jo pasitelkiami specialistai) atitinka nustatytą reikalavimą*** *ir**jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.**Subtiekėjas (-ai) (jo specialistai) privalo atitikti kvalifikacijai nustatytus reikalavimus ir pateikti tai įrodančius duomenis.* | | |
| **Nacionalinis saugumas** | | |
|  | *Tiekėjas (jo pasitelkiamas jungtinės veiklos partneris) ir jo pasitelkiami subtiekėjai negali kelti grėsmės nacionaliniam saugumui, kai ketinamos sudaryti sutarties (sandorio) pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte.* | *Duomenys bus tikrinami pagal iš kompetentingų institucijų gautą informaciją, VPĮ 47 straipsnio 8 dalyje nustatyta tvarka.*  *Tiekėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus.* |
|  | *Tiekėjas neturi interesų, galinčių kelti grėsmę nacionaliniam saugumui. Perkančioji organizacija draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais yra remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.* | *Perkančioji organizacija iš tiekėjo reikalauja šių (vieno ar kelių) dokumentų:*  *juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus.* |
| *Pastabos:*  *1) 4 lentelės 4.1.3 ir 4.1.4 punktuose nustatyti kvalifikacijos reikalavimai taikomi visiems ūkio subjektams (tiekėjui, jungtinės veiklos partneriams [jeigu pasiūlymą teikia ūkio subjektų grupė] ir/ar kitiems ūkio subjektams, kurių pajėgumais remiamasi, subtiekėjams), kiekvienas atskirai juos turi atitikti.*  *2) Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams 4 lentelės 4.1.4 punkte nustatytas kvalifikacijos reikalavimas (VPĮ 47 straipsnio 9 dalis) yra netaikomas.*  *3)* ***Tiekėjas dėl 4 lentelės 4.1.4 punkte nustatyto kvalifikacijos reikalavimo KARTU SU PASIŪLYMU privalo******PATEIKTI užpildytą pirkimo dokumentą „8 IA PD ATITIKTIES DEKLARACIJA“.******4 lentelės 4.1.4 punkte nustatyto kvalifikacijos reikalavimo atitiktį patvirtinančių dokumentų bus prašoma tik iš ekonomiškai naudingiausią pasiūlymą pateikusio teikėjo.***  *4) 4 lentelės 4.1.4 punkte nustatytam kvalifikacijos reikalavimui teikiami dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.* | | |

1. **KOKYBĖS VADYBOS IR (ARBA) APLINKOS APSAUGOS VADYBOS SISTEMOS STANDARTAI**
   1. Kokybės vadybos sistemos ir (arba) aplinkos apsaugos vadybos sistemos standartų reikalavimai pirkime nekeliami ir netaikomi.
2. **VERTINIMAS VPĮ 45 STRAIPSNIO 21 DALYJE IR / AR EUROPOS SĄJUNGOS TARYBOS REGLAMENTO (ES) 2022/576 NUSTATYTA TVARKA**

6.1. Vertinimas VPĮ 45 straipsnio 21 dalyje nustatyta tvarka pirkime netaikomas.

6.2. **Vertinimas Europos Sąjungos Tarybos Reglamento (ES) 2022/576 nustatyta tvarka**:

**5 lentelė. Vertinimas Europos Sąjungos Tarybos Reglamento (ES) 2022/576 nustatyta tvarka**

|  |  |  |
| --- | --- | --- |
| **Eil. Nr.** | **Dalyvavimas draudžiamas, esant žemiau numatytomis sąlygomis** | **Atitiktį įrodantys dokumentai** |
| 6.2.1. | Tiekėjas/subtiekėjas (ar bent vienas iš tiekėjų grupės narių) yra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga; | Tiekėjas su pasiūlymu pateikdamas užpildytą pirkimo dokumentą „9 IA PD Deklaracija dėl ES 2022\_576“ deklaruoja apie (ne)atitiktį nustatytam reikalavimui. Tačiau perkančiajai organizacijai kilus įtarimų, privalės pateikti žemiau nurodytus, atitiktį pagrindžiančius dokumentus.  Pateikiami dokumentai, kurių perkančioji organizacija prašo, kilus įtarimui:  Jeigu tiekėjas, jo subtiekėjas, ūkio subjektas, kurio pajėgumais remiamasi yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies dokumentai;  Jeigu tiekėjas, jo subtiekėjas, ūkio subjektas, kurio pajėgumais remiamasi yra fizinis asmuo, pateikiama asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai.  Duomenys taip pat gali būti tikrinami pagal iš kompetentingų institucijų gautą informaciją, Tiekėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus. |
| 6.2.2. | Tiekėjas/subtiekėjas (ar bent vienas iš tiekėjų grupės narių) yra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso 6.2.1 papunktyje nurodytam subjektui; |
| 6.2.3. | Bendrovė yra fizinis ar juridinis asmuo, subjektas ar įstaiga, veikianti 6.2.1 arba 6.2.2 papunktyje nurodyto subjekto vardu ar jo nurodymu; |
| 6.2.4. | 6.2.1 – 6.2.3 papunkčiuose išvardyti subjektai dalyvauja subtiekėjais, tiekėjais ar subjektais, kurių pajėgumais remiasi tiekėjas, tais atvejais kai jiems tenka daugiau kaip 10 % sutarties vertės. |

1. **PASIŪLYMŲ VERTINIMO KRITERIJAI IR TVARKA**

7.1. Ekonomiškai naudingiausias pasiūlymas išrenkamas pagal kainos ir kokybės (pasirinktos kokybės vertinimo charakteristikos įvertinamos kiekybiškai) santykį.

7.2. Pasiūlymo vertinimo kriterijai:

|  |  |  |  |  |
| --- | --- | --- | --- | --- |
| **Vertinimo kriterijus** | | **Maksimali parametro reikšmė**  **(Rsmax)** | **Kriterijaus**  **funkcinio parametro lyginamasis svoris**  **(L)** | **Lyginamasis svoris ekonominio naudingumo įvertinime** |
| PIRMAS KRITERIJUS – **Kaina (C)** | | | | **X = 90** |
| ANTRAS KRITERIJUS**– Atsakingų asmenų kompetencija (T)** | | | | **Y=10** |
| 1. | **Parametras (P1).**  Tiekėjo siūlomo specialisto **informacinių sistemų architekto darbo patirtis** per paskutinius 5 (penkis) metus iki pasiūlymo pateikimo termino pabaigos sėkmingai įvykdytoje informacinės sistemos ir (ar) registro programinės įrangos kūrimo ir diegimo ar modernizavimo ir (ar) priežiūros sutartyje (projekte), kurios objektas atitinka reikalavimus:  a) turi į paslaugas orientuotą architektūrą;  b) vienu metu gali aptarnauti ne mažiau kaip 1000 naudotojų;  c) turi integraciją su ne mažiau kaip 1 informacine sistema ar registru. | max 10 balų | L1= 0,6 | - |
| 2. | **Parametras (P2).**  Tiekėjo siūlomo specialisto **Informacinių** **sistemų integravimo eksperto darbo patirtis** per paskutinius 5 (penkis) metus iki pasiūlymo pateikimo termino pabaigos sėkmingai įvykdytoje informacinės sistemos ir (ar) registro integravimo projekte/sutartyje, kurio apimtyje kuriant ir diegiant ar modernizuojant ir (ar) prižiūrint informacines sistemas ir (ar) registrus naudojamos integracinės (duomenų mainų) platformos. | max 10 balų | L2= 0,4 | - |

7.3. Ekonominis naudingumas (S) apskaičiuojamas, sudedant tiekėjo pasiūlymo kainos (C) ir kriterijaus (T) balus:



7.4. Pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):

.

7.5. Kriterijaus (T) balas apskaičiuojami šio kriterijaus parametrų įvertinimo (Ps) balų sumą padauginant iš vertinamo kriterijaus lyginamojo svorio (Y):

7.6. Kriterijaus (T) parametro įvertinimas (Ps) apskaičiuojamas vertinamo parametro reikšmę (Rsp) palyginant su didžiausia galima to paties parametro reikšme (Rsmax), t. y. 7.2 punkto lentelėje nurodyta maksimalia parametro reikšme (maksimaliu suteikiamu balų skaičiumi), ir padauginant iš vertinamo kriterijaus funkcinio parametro lyginamojo svorio (Ls).

Kriterijaus (T) parametras (Ps) įvertinamas pagal šią formulę:



7.7. Pasiūlymo techninės dalies vertinimą pagal 7.2 papunktyje pateiktą antrą kriterijų (T) atlieka paskirtas ekspertas (-ai). Ekspertas (-ai) įvertina tiekėjo pateiktus duomenis, dokumentus ir kiekvienam parametrui Ps skiria atitinkamus balus (Rs).

7.8. Kriterijaus T „Atsakingų asmenų kompetencija“ parametrų P1, P2 reikšmiųskaičiavimui ekspertų skiriamų balų (Rs) skalė nuo 0 iki 10. Už kiekvieną sutartį (projektą), atitinkančią nurodytus reikalavimus, skiriama po 2 balus. **Skiriama 0 balų**, jeigu nei viena nurodyta sutartis (projektas) neatitinka keliamų reikalavimų arba nenurodyta nei 1 (viena) sutartis (projektas).

7.9. Už atitinkamam parametrui **P1, P2** siūlomo specialisto reikalaujamą patirtį įrodančias sutartis (projektus), atitinkančias nurodytus reikalavimus, skiriami balai:

- **2 balai**, pateikus 1 tinkamą ir reikalaujamą specialisto patirtį įrodančią sutartį (projektą);

- **4 balai**, pateikus 2 tinkamas ir reikalaujamą specialisto patirtį įrodančias sutartis (projektus);

- **6 balai**, pateikus 3 tinkamas ir reikalaujamą specialisto patirtį įrodančias sutartis (projektus);

- **8 balai**, pateikus 4 tinkamas ir reikalaujamą specialisto patirtį įrodančias sutartis (projektus);

- **10 balų**, pateikus 5 ir daugiau tinkamų ir reikalaujamą specialisto patirtį įrodančių sutarčių (projektų).

7.10. Vertinama konkrečiai pozicijai siūlomo specialisto patirtis tinkamai įvykdytoje sutartyje (projekte), kuri atitinka 7.2 punkto lentelėje konkrečiam parametrui P1, P2 nustatytus reikalavimus.

7.11.Duomenys parametrų P1, P2 reikšmėms pagrįsti, apie tiekėjo siūlomų specialistų patirtį pateikiami Pasiūlymo formos (dokumento „4 IA PD PF“) 5.2 lentelėje arba atskirame priede pagal Pasiūlymo formos (dokumento „4 IA PD PF“) 5.2 lentelėje pateiktą formą. Nurodoma kiekvienai konkrečiai pozicijai siūlomo pagrindinio, didžiausią patirtį turinčio, specialisto patirtis, atskiroje lentelės eilutėje pateikiant informaciją apie kiekvieną atskirą sutartį. Vertinami šio dokumento (2 IA PD SS) 4 lentelės 4.1.2.2 (Ekspertas Nr. 2 – Informacinių sistemų architektas) ir 4.1.2.5 (Ekspertas Nr. 5 – Informacinių sistemų integravimo ekspertas) papunkčiuose reikalaujamai atitikčiai įrodyti siūlomi specialistai. Jeigu tiekėjas, siekdamas įrodyti atitiktį šio dokumento (2 IA PD SS) 4 lentelės 4.1.2.2 (Ekspertas Nr. 2 – Informacinių sistemų architektas) ir 4.1.2.5 (Ekspertas Nr. 5 – Informacinių sistemų integravimo ekspertas) papunkčiuose nustatytiems reikalavimams, siūlo ir nurodo daugiau nei vieną specialistą, apskaičiuojant atitinkamai parametro P1, P2 įvertinimo balus bus vertinami tik vieno konkrečiai pozicijai siūlomo pagrindinio specialisto patirtį įrodantys dokumentai.

7.12. Reikalaujama specialisto praktinio darbo sutartyje/projekte patirtis turi būti pagrindžiama pridedamais dokumentais, patvirtintais užsakovo ir pagrindžiančiais reikalaujamą patirtį (pavyzdžiui, užsakovo atsiliepimas (pažyma) ar kitas tinkamą sutarties (projekto) įvykdymą ir specialisto dalyvavimą projekte/sutarties vykdyme pagrindžiantis dokumentas (-ai), patvirtintas užsakovo).

7.13. Tiekėjo nurodyta sutartis/projektas nevertinama (skiriama 0 balų), jeigu:

7.13.1. sutarties/projekto įvykdymo laikotarpis nepatenka į paskutinių 5 (penkių) metų *(iki pasiūlymo pateikimo termino pabaigos)* laikotarpį;

7.13.2. siūlomo specialisto patirtis projekte (sutartyje) neatitinka konkrečiam parametrui **P1, P2** reikalaujamos patirties;

7.13.3. nepateikti (t. y. jeigu nebuvo pateikti su pasiūlymu ir pirkimo vykdytojui vertinant pasiūlymus paprašius pateikti tiekėjas nepateikė) tinkamo sutarties įvykdymo ir siūlomo specialisto praktinio darbo sutartyje/projekte patirtį pagrindžiantys įrodymai (dokumentai), patvirtinti užsakovo.

7.14. Pirkimo vykdytojas, siekdamas įsitikinti arba patikslinti pateiktą informaciją, gali atskiru prašymu paprašyti pateikti nurodytų sutarčių patvirtintas kopijas arba išrašus iš sutarčių bei pirkimo objektą apibūdinančius dokumentus, taip pat gali tikrinti šią informaciją žodžiu ar raštu tiesiogiai pas sutarčių sąraše nurodytus užsakovus, viešai skelbiamus duomenis.

7.15. Jeigu atlikus galutinį pasiūlymams skiriamų balų apskaičiavimą vienas iš pirkimo dalyvių pasitraukia / pašalinamas iš pirkimo, likusių pirkimo dalyvių balai perskaičiuojami šiame skyriuje nustatyta tvarka.

1. **SUTARTIES NUOSTATOS**

8.1. Sutarties dalykas:

8.1.1. Integruotos baudžiamojo proceso informacinės sistemos (toliau – IBPS) programinės įrangos kūrimas, modernizavimas ir jos įdiegimas, ir iki 7230 val. IBPS modernizavimo ir priežiūros paslaugų pagal perkančiosios organizacijos poreikį bei suteikta garantinė priežiūra sukurtai, modernizuotai ir įdiegtai IBPS programinei įrangai.

8.1.2. Paslaugų savybės ir kita informacija apie Paslaugas detalizuojama sutarties 1 priede Techninė specifikacija, kuris yra neatskiriama sutarties dalis. Tiekėjas, vykdydamas sutartį, privalo vadovautis Techninės specifikacijos sąlygomis, įvykdyti visus joje nurodytus reikalavimus.

8.2. Sutarties įvykdymo užtikrinimas. Sutarties įvykdymas privalo būti užtikrintas pateikiant pirmo pareikalavimo neatšaukiamą besąlyginę Lietuvos Respublikoje ar užsienio valstybėje registruoto banko garantiją (originalą) ar draudimo bendrovės laidavimo draudimo raštą. Sutarties įvykdymo užtikrinimo vertė turi būti ne mažesnė kaip 5 (penki) procentai visos pradinės sutarties vertės (sutarties kainos be PVM).

8.3. Sutarties įvykdymo užtikrinimas turi būti pateiktas ne vėliau kaip per 10 (dešimt) darbo dienų po sutarties pasirašymo ir turi galioti 26 (dvidešimt šešis) mėnesius nuo jo pateikimo Perkančiajai organizacijai dienos. Sutarties įvykdymo užtikrinimo dokumentai, tiekėjui paprašius, grąžinami pasibaigus sutarties galiojimo terminui ir tinkamai įvykdžius sutartyje numatytus įsipareigojimus.

8.4. Sutarties įvykdymo užtikrinimas turi užtikrinti, kad per 10 (dešimt) darbo dienų pagal pirmą Perkančiosios organizacijos rašytinį reikalavimą sutarties įvykdymo užtikrinimą išdavęs bankas ar draudimo bendrovė sumokės Perkančiajai organizacijai visą Perkančiosios organizacijos nurodytą sumą (kuri negali būti mažesnė nei 5 (penki) procentai nuo visos pradinės sutarties vertės (sutarties kainos be PVM), jeigu tiekėjas nevykdys ar netinkamai vykdys sutartyje numatytus įsipareigojimus. Numatyta sutarties įvykdymo užtikrinime suma yra minimalūs ir pagrįsti Perkančiosios organizacijos nuostoliai, kurių įrodinėti nereikia ir yra atlyginami Perkančiajai organizacijai pareikalavus.

8.5. Tiekėjas įsipareigoja laikytis Lietuvos Respublikos civilinio kodekso bei kitų, su tiekėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad tiekėjo specialistai, darbuotojai bei atstovai jų laikytųsi. Tiekėjas garantuoja perkančiajai organizacijai ir/ar tretiesiems asmenims nuostolių atlyginimą, jei tiekėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to perkančiajai organizacijai ir/ar tretiesiems asmenims būtų pateikti kokie nors reikalavimai ar pradėti procesiniai veiksmai.

8.6. Jei tiekėjo siūlomi specialistai nemoka lietuvių kalbos, tiekėjas įsipareigoja vykdyti nuolatines vertimo žodžiu ir raštu paslaugas. Išlaidos vertimo paslaugoms turi būti įskaičiuotos į bendrą pasiūlymo kainą.

8.7. Tiekėjas įsipareigoja užtikrinti, kad sutartį visą sutarties galiojimo laikotarpį vykdys pasiūlyme nurodyti ir sutarties reikalavimus atitinkantys specialistai. Sutarties galiojimo metu nurodyti specialistai gali būti pakeisti kitais (specialistui susirgus, patyrus traumą, pakeitus darbovietę, atsisakius vykdyti funkcijas) ar pasitelkiami papildomi specialistai tik gavus rašytinį perkančiosios organizacijos sutikimą. Keičiami ar pasitelkiami papildomi specialistai turi atitikti pirkimo sąlygose nurodytus reikalavimus (jei keičiami specialistai, kurių kvalifikacija buvo vertinama nustatant pirkimo laimėtoją, tai keičiamo specialisto kvalifikacija ir patirtis turi atitikti pasiūlyme nurodyto, keičiamo specialisto kvalifikaciją ir patirtį).

8.8. Sutartis įsigalioja nuo sutartyje numatyto sutarties įvykdymo užtikrinimo pateikimo dienos ir galioja iki visiško šalių sutartinių įsipareigojimų įvykdymo dienos.

8.9. Paslaugos turi būti suteiktos IRD, adresu Šventaragio g. 2, Vilnius, Lietuva.

8.10. Paslaugų teikimo terminai:

8.10.1. funkciniai reikalavimai IBPS programinės įrangos kūrimui, modernizavimui ir jos įdiegimui, nurodyti Techninės specifikacijos III skyriaus „Reikalavimai IBPS programinės įrangos modernizavimui ir priežiūrai“ lentelės 1 - 58 punktuose, turi būti sukurti pagal suderintą su Perkančiąja organizacija paslaugų teikimo grafiką, bet ne ilgiau kaip per **24 (dvidešimt keturis) mėnesius** nuo sutarties įsigaliojimo dienos. Paslaugų teikimo grafikas (projekto veiklų tvarkaraštis) suderinamas su Perkančiąja organizacija per 10 (dešimt) darbo dienų nuo sutarties įsigaliojimo dienos;

8.10.2. Perkančioji organizacija, esant poreikiui, gali užsakyti iki 7230val. IBPS programinės įrangos modernizavimo ir priežiūros paslaugų (Techninės specifikacijos III skyriaus „Reikalavimai IBPS programinės įrangos modernizavimui ir priežiūrai“ lentelės 59 punkte). Perkančioji organizacija neįsipareigoja įsigyti iš tiekėjo viso nurodyto IBPS programinės įrangos modernizavimo ir priežiūros paslaugų kiekio. Šios paslaugos teikiamos **24 (dvidešimt keturis) mėnesius** nuo sutarties įsigaliojimo dienos;

8.10.3. suteikta garantinė priežiūra sukurtai / modernizuotai IBPS programinei įrangai nuo šios programinės įrangos perdavimo-priėmimo akto pasirašymo dienos sutarties galiojimo laikotarpiu ir 12 (dvylika) mėnesių nuo paskutinio paslaugų perdavimo-priėmimo akto pagal sutartį pasirašymo dienos.

8.11. Paslaugų priėmimas–perdavimas:

8.11.1. paslaugų, nurodytų Techninės specifikacijos III skyriaus „Reikalavimai IBPS programinės įrangos modernizavimui ir priežiūrai“ lentelės 1 - 58 punktuose priėmimas–perdavimas įforminamas paslaugų perdavimo–priėmimo aktais (Sutarties nuostatų 1 priedas), kuriuos pasirašys Perkančioji organizacija ir tiekėjas.

8.11.2. IBPS programinės įrangos modernizavimo ir priežiūros paslaugos, nurodytos Techninės specifikacijos III skyriaus „Reikalavimai IBPS programinės įrangos modernizavimui ir priežiūrai“ lentelės 59 punkte, užsakomos esant poreikiui, užpildant sutartyje nustatytos formos paraišką (Sutarties nuostatų 2 priedas). Pagal kiekvieną paraišką atliktų paslaugų priėmimas–perdavimas įforminamas sutartyje nustatytos formos paslaugų perdavimo–priėmimo aktu (Sutarties nuostatų 3 priedas), kurį pasirašo Perkančioji organizacija ir tiekėjas.

8.11.3. Perkančioji organizacija per 10 (dešimt) darbo dienų nuo tiekėjo pasirašyto paslaugų priėmimo–perdavimo akto gavimo dienos priims tinkamas paslaugas, pasirašydama paslaugų perdavimo–priėmimo aktą, arba raštu informuos tiekėją apie atsisakymą priimti paslaugas, nurodydama pašalinti trūkumus per Perkančiosios organizacijos nustatytą terminą nuo raštiškų pastabų gavimo dienos.

8.11.4. Nuo paslaugų perdavimo–priėmimo aktų pasirašymo dienos suteiktų paslaugų nuosavybės teisė pereina Perkančiajai organizacijai.

8.11.5. Tiekėjas, gavęs iš perkančiosios organizacijos pasirašytą paslaugų perdavimo- priėmimo aktą, įgyja teisę išrašyti ir pateikti perkančiajai organizacijai PVM sąskaitą faktūrą už priimtas paslaugas.

8.12. Atsiskaitymas už paslaugas. Perkančioji organizacija, dėl reikalavimų, numatytų Techninės specifikacijos III skyriaus „Reikalavimai IBPS programinės įrangos modernizavimui ir priežiūrai“ lentelės 1 – 59 punktuose, su tiekėju atsiskaitys mokėjimo pavedimu, pinigus pervesdama į tiekėjo atsiskaitomąją sąskaitą ne vėliau kaip per 30 (trisdešimt) dienų nuo šių paslaugų priėmimo–perdavimo akto pasirašymo tarp tiekėjo ir Perkančiosios organizacijos bei teisingos PVM sąskaitos faktūros gavimo dienos. Tiekėjas PVM sąskaitas faktūras turi pateikti elektroniniu būdu, kaip numatyta Lietuvos Respublikos viešųjų pirkimų įstatymo 22 straipsnio 3 dalyje. Tiekėjui nepateikus sąskaitos faktūros elektroniniu būdu, perkančioji organizacija turi teisę nevykdyti mokėjimo.

8.13. Garantinė priežiūra. Tiekėjas turi teikti garantinę priežiūrą pagal Techninės specifikacijos III skyriaus „Reikalavimai IBPS programinės įrangos modernizavimui ir priežiūrai“ lentelės 1-59 punktus sukurtai ir modernizuotai IBPS programinei įrangai, sutarties galiojimo metu nuo konkrečios paslaugos perdavimo–priėmimo akto pasirašymo dienos ir 12 (dvylika) mėnesių nuo paskutinio paslaugų perdavimo-priėmimo akto pasirašymo dienos.

8.14. Tiekėjas įsipareigoja ne vėliau kaip per 3 (tris) darbo dienas nuo sutarties įsigaliojimo dienos paskirti asmenį, kuris būtų atsakingas už ryšių su Perkančiosios organizacijos paskirtu atstovu palaikymą.

8.15. Į sutarties kainą įskaitoma PVM, kiti mokesčiai, garantinės priežiūros kaina bei visos kitos išlaidos, susijusios su tinkamu sutarties įvykdymu.

8.16. Tiekėjas sutarties vykdymui turi teisę pasitelkti:

8.16.1. savo pasiūlyme nurodytus ūkio subjektus, kuriais grindžiama tiekėjo kvalifikacija;

8.16.2. kitus subtiekėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu tiekėjui nebuvo žinomi kiti subtiekėjai, tiekėjas po sutarties įsigaliojimo įsipareigoja ne vėliau kaip likus 2 (dviem) darbo dienoms iki sutarties ar sutarties etapo, kurio veiklas vykdys numatomas pasitelkti subtiekėjas, vykdymo pradžios perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas privalo informuoti perkančiąją organizaciją apie minėtos informacijos pasikeitimus visu sutarties vykdymo metu.

8.17. Subtiekėjo ar ūkio subjekto, kuriuo grindžiama tiekėjo kvalifikacija, pasitelkimas nekeičia tiekėjo atsakomybės dėl sutarties įvykdymo.

8.18. Tiekėjas gali pakeisti ūkio subjektus, kurių pajėgumais remiamasi (kuriais grindžiama tiekėjo kvalifikacija) ir subtiekėjus, jeigu sutarties vykdymo metu jie:

8.18.1. netinkamai vykdo įsipareigojimus tiekėjui, nepajėgūs vykdyti įsipareigojimų tiekėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

8.18.2. Tiekėjo pasiūlyme nurodyto ūkio subjekto, kuriuo grindžiama tiekėjo kvalifikacija, padėtis atitinka bent vieną iš pirkimo dokumentuose vadovaujantis Lietuvos Respublikos viešųjų pirkimų įstatymo 46 straipsniu nustatytų pašalinimo pagrindų.

8.19. Apie ūkio subjektų, kurių pajėgumais remiamasi (kuriais grindžiama tiekėjo kvalifikacija), ir subtiekėjų keitimą ar naujų papildomų subtiekėjų pasitelkimą tiekėjas iš anksto raštu turi informuoti Perkančiąją organizaciją, nurodydamas ūkio subjektų, kurių pajėgumais remiamasi (kuriais grindžiama tiekėjo kvalifikacija), ir subtiekėjų pakeitimo ar naujų papildomų subtiekėjų pasitelkimo priežastis ir būsimus ūkio subjektus, kurių pajėgumais remiamasi (kuriais grindžiama tiekėjo kvalifikacija), ir subtiekėjus. Pasitelkdamas ir vėliau keisdamas ūkio subjektus, kurių pajėgumais remiamasi (kuriais grindžiama tiekėjo kvalifikacija), ir subtiekėjus tiekėjas turi užtikrinti, kad ūkio subjektai, kurių pajėgumais remiamasi (kuriais grindžiama tiekėjo kvalifikacija), ir subtiekėjai yra pajėgūs ir kompetentingi tinkamam jiems pavestų užduočių vykdymui. Ūkio subjektai, kurių pajėgumais remiamasi (kuriais grindžiama tiekėjo kvalifikacija), ir subtiekėjai gali būti keičiami ar pasitelkiami nauji papildomi subtiekėjai tik gavus rašytinį Perkančiosios organizacijos sutikimą. Jeigu keičiami tiekėjo pasiūlyme nurodyti ūkio subjektai, kurių pajėgumais remiamasi (kuriais grindžiama tiekėjo kvalifikacija), tiekėjas privalo pateikti jų pašalinimo pagrindų nebuvimą ir kvalifikaciją patvirtinančius dokumentus tai dienai, kai tiekėjas kreipiasi į Perkančiąją organizaciją su prašymu juos pakeisti. Prieš duodama sutikimą keisti tiekėjo pasiūlyme nurodytus ūkio subjektus, kurių pajėgumais remiamasi (kuriais grindžiama tiekėjo kvalifikacija), Perkančioji organizacija privalo patikrinti naujų, tiekėjo pasiūlyme nenurodytų, ūkio subjektų, kurių pajėgumais remiamasi (kuriais grindžiama tiekėjo kvalifikacija), pašalinimo pagrindų nebuvimą ir kvalifikacijos atitiktį, taip pat atlikti patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka (pirkimo dokumentų specialiųjų sąlygų 4 lentelės 4.1.3 punkto kvalifikacijos reikalavimas (VPĮ 47 str. 8 d.)) ir tiekėjas turės pateikti tokiai patikrai atlikti reikalingus dokumentus. Prieš duodama sutikimą keisti tiekėjo pasiūlyme nurodytus subtiekėjus ar pasitelkti naujus papildomus subtiekėjus, Perkančioji organizacija privalo atlikti jų patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka (pirkimo dokumentų specialiųjų sąlygų 4 lentelės 4.1.3 punkto kvalifikacijos reikalavimas (VPĮ 47 str. 8 d.)) ir tiekėjas turės pateikti tokiai patikrai atlikti reikalingus dokumentus. Taip pat naujai pasitelkiami subtiekėjai turės atitikti pirkimo dokumentų Specialiųjų sąlygų (2 IA PD SS) kvalifikacijos reikalavimų lentelės (4 lentelės) 4.1.3 ir 4.1.4 papunkčiuose nustatytus kvalifikacinius reikalavimus, todėl Tiekėjas, kartu su raštu, kuriuo prašoma pakeisti subtiekėjus ar pasitelkti papildomus subtiekėjus, pateikia naujai pasitelkiamų subtiekėjų atitikimą pirkimo dokumentų Specialiųjų sąlygų kvalifikacinių reikalavimų lentelės (4 lentelės) 4.1.4 papunkčio reikalavimams patvirtinančius dokumentus. Draudžiama pasitelkti ūkio subjektus, kurių pajėgumais remiamasi, ir subtiekėjus, kurie atitinka pirkimo dokumentų Specialiųjų sąlygų 5 lentelėje (6.2.1-6.2.4 papunkčiuose) nurodytas sąlygas. Todėl atitinkamai, jeigu keičiami Tiekėjo pasiūlyme nurodyti ūkio subjektai, kurių pajėgumais remiamasi, ir subtiekėjai ar pasitelkiami nauji papildomi subtiekėjai Tiekėjas kartu su raštu, kuriuo prašoma pakeisti ūkio subjektus, kurių pajėgumais remiamasi, ir subtiekėjus ar pasitelkti papildomus subtiekėjus, privalo pateikti užpildytą pirkimo dokumentą „9 IA PD Deklaracija dėl ES 2022\_576“ tai dienai, kai Tiekėjas kreipiasi į perkančiąją organizaciją su prašymu juos pakeisti ar pasitelkti naujus papildomus subtiekėjus (perkančiajai organizacijai kilus įtarimų tiekėjas privalės pateikti ir atitiktį pagrindžiančius dokumentus nurodytus pirkimo dokumentuose).

8.20. Tiesioginis atsiskaitymas su ūkio subjektais, kuriais grindžiama tiekėjo kvalifikacija, ar subtiekėjais nenumatomas.

8.21. Tiekėjas sutarties vykdymo laikotarpiui turi turėti palaikymo tarnybą (angl. HelpDesk) ar įvykių registravimo sistemą, kuri turi suteikti galimybes perkančiajai organizacijai registruoti incidentus įvairiais klausimais.

8.22. Sutarties kaina/įkainis jos galiojimo laikotarpiu perskaičiuojama (didinama ar mažinama) pasikeitus (padidėjus ar sumažėjus) PVM, kuris turėjo tiesioginės įtakos sutarties kainai/įkainiams. Raštiškai susitarus tiekėjui ir perkančiajai organizacijai ne vėliau kaip iki paskutinio paslaugų perdavimo–priėmimo akto pasirašymo dienos, perskaičiuojama tik ta sutarties kainos/įkainių dalis, kuriai turėjo įtakos pasikeitęs PVM ir tik pasikeitusio mokesčio dydžiu. Sutarties kainos/įkainių perskaičiavimą dėl pasikeitusio (padidėjusio ar sumažėjusio) PVM inicijuoja tiekėjas, kreipdamasis į perkančiąją organizaciją raštu, pateikdamas konkrečius skaičiavimus dėl pasikeitusio mokesčio įtakos sutarties kainai/įkainiams. Perkančioji organizacija taip pat turi teisę inicijuoti sutarties kainos/įkainių perskaičiavimą dėl pasikeitusio (padidėjusio ar sumažėjusio) PVM. Sutarties kainos/įkainių perskaičiavimas įforminamas sutarties šalių pasirašomu susitarimu, kuriame užfiksuojama perskaičiuota sutarties kaina/įkainiai bei šio perskaičiavimo įsigaliojimo sąlygos. Sutarties kainos/įkainių perskaičiavimas dėl kitų mokesčių pasikeitimo nebus atliekamas.

8.23. Sutartyje numatytos paslaugų teikimo kainos (įkainiai) gali būti perskaičiuojamos, jeigu Valstybės duomenų agentūros (www.vda.lrv.lt ) kas ketvirtį skelbiamo Ūkio subjektams suteiktų paslaugų kainų indekso J62. Kompiuterių programavimo, konsultacinė ir susijusi veikla pokytis (k), apskaičiuotas kaip nustatyta 5.25 papunktyje, yra didesnis kaip 5 %. Atlikdamos perskaičiavimą šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

8.24. Perskaičiuotos kainos taikomos paslaugoms, kurios užsakomos ar pagal sutarties šalių pasirašytą Paslaugų teikimo grafiką suteikiamos po to, kai šalys sudaro susitarimą dėl kainų perskaičiavimo.

8.25. Naujos kainos apskaičiuojamos pagal formulę:

a\_1=a+(k/100×a), kur

a – vieneto kaina (Eur be PVM)) (jei ji jau buvo perskaičiuota, tai po paskutinio perskaičiavimo).

a1 – perskaičiuota (pakeista) vieneto kaina (Eur be PVM)

k – Pagal Ūkio subjektams suteiktų paslaugų kainų indeksą J62. Kompiuterių programavimo, konsultacinė ir susijusi veikla apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k =〖Ind〗\_naujausias/〖Ind〗\_pradžia ×100-100, (proc.), kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla indeksas.

Indpradžia – laikotarpio pradžios datos (mėnesio) Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla pokytis vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

8.26. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas vieneto kaina „a“ suapvalinama iki dviejų skaitmenų po kablelio.

8.27. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

8.28. Pirmosios peržiūros terminas netaikomas ir peržiūros dažnumas nėra ribojamas.

8.29. Šių sąlygų 8.23-8.28 papunkčiuose numatytas sutarties kainų perskaičiavimas įforminamas sutarties šalių pasirašomu susitarimu, kuriame užfiksuojami perskaičiuoti sutarties įkainiai bei šio perskaičiavimo įsigaliojimo sąlygos, esant poreikiui ir perskaičiuota sutarties kaina. Šalys taip pat privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k).

8.30. Intelektinės ir pramoninės nuosavybės teisės. Visi rezultatai ir su jais susijusios teisės, įgytos vykdant sutartį, įskaitant autorines turtines ir kitas intelektinės ar pramoninės nuosavybės teises išskyrus asmenines neturtines teises į intelektinės veiklos rezultatus, yra Perkančiosios organizacijos nuosavybė, kurią Perkančioji organizacija gali naudoti, publikuoti, perleisti ar perduoti kaip mano esant tinkama ir be jokių geografinių ar kitų apribojimų. Be išankstinio raštiško Perkančiosios organizacijos sutikimo tiekėjas negali publikuoti straipsnių apie paslaugas, jais remtis teikdamas bet kokias paslaugas kitiems ar atskleisti iš Perkančiosios organizacijos gautą informaciją. Tiekėjas garantuoja nuostolių atlyginimą Perkančiajai organizacijai dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, kai toks pažeidimas atsiranda dėl Perkančiosios organizacijos kaltės.

8.31. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Perkančioji organizacija turi teisę einamaisiais biudžetiniais metais atsisakyti tam tikrų sutartyje numatytų, tačiau dar nesuteiktų paslaugų ir privalo apie tai informuoti tiekėją. Esant valstybės piniginių išteklių išdavimo ribojimo situacijai ir Perkančiajai organizacijai atsisakius dar nesuteiktų paslaugų, Perkančiajai organizacijai nėra taikomos jokios tiekėjo sankcijos, kylančios dėl sutartinių įsipareigojimų nevykdymo.

8.32. Konfidencialumo įsipareigojimai. Konfidencialia informacija laikoma informacija, kuri šalies pažymėta ar kitaip raštu nurodyta kaip privati ar konfidenciali arba informacija, kurią, remiantis aplinkybėmis, susijusiomis su informacijos atskleidimu, gaunanti šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų šalių veikla bei šios sutarties vykdymu. Konfidencialią informaciją gavusi šalis privalo ją naudoti tik vykdydama sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai šaliai. Per 5 (penkias) darbo dienas nuo sutarties įsigaliojimo, tiekėjas turi pateikti perkančiajai organizacijai jo specialistų (atsakingų už Sutarties vykdymą asmenų), vykdysiančių sutartį, pasirašytus konfidencialumo pasižadėjimus (pasižadėjimo forma pridedama, sutarties nuostatų 4 priedas). Jei tiekėjas keičia ar skiria papildomą specialistą sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas.

8.33. Jei teikėjas nevykdo savo sutartinių įsipareigojimų dėl gedimų šalinimo garantinės priežiūros laikotarpiu techninės specifikacijos 4.6. papunktyje numatytais terminais, Perkančioji organizacija turi teisę be oficialaus įspėjimo ir neribodama kitų savo teisių gynimo būdų pradėti skaičiuoti delspinigius pagal lentelėje nustatytus dydžius:

|  |  |  |
| --- | --- | --- |
| Incidento svarbos lygmuo | Gedimo šalinimo termino viršijimas, valandos | Delspinigių dydis už pavėluotą valandą Eur |
| *1* | *2* | *3* |
| Kritinė klaida | 1 darbo val. | 50 Eur |
| Svarbi klaida | 1 darbo val. | 40 Eur |
| Kitos klaidos | 1 darbo val. | 20 Eur |

8.34. Jei tiekėjas nevykdo savo sutartinių įsipareigojimų paslaugų teikimo grafike ar užsakymo vertinime numatytais terminais, Perkančioji organizacija turi teisę be oficialaus įspėjimo ir neribodama kitų savo teisių gynimo būdų pradėti skaičiuoti 0,03 (trijų šimtųjų)procentų dydžio delspinigius nuo laiku nesuteiktų paslaugų kainos be PVM už kiekvieną uždelstą dieną. Perkančioji organizacija turi teisę priskaičiuotų delspinigių suma mažinti savo piniginę prievolę tiekėjui.

8.35. Jei Perkančioji organizacija nevykdo savo sutartinių įsipareigojimų sutartyje numatytais terminais sumokėti tiekėjui už tinkamai ir faktiškai suteiktas paslaugas, tiekėjas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,03 (trijų šimtųjų) procentų dydžio delspinigius nuo laiku neapmokėtos paslaugų kainos be PVM už kiekvieną uždelstą dieną.

8.36. Visi ginčai, kylantys iš sutarties, sprendžiami gera valia ir bendru sutarties šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš sutarties šalių pateikė prašymą raštu kitai šaliai su siūlymu pradėti derybas. Sutarčiai aiškinti bei ginčams spręsti taikoma Lietuvos Respublikos teisė.

8.37. Jei viena iš sutarties šalių nevykdo sutartinių įsipareigojimų ir tai yra esminis sutarties pažeidimas, kita šalis gali vienašališkai nutraukti sutartį raštu prieš 20 (dvidešimt) dienų įspėjusi kitą sutarties šalį ir pateikusi pagrįstus motyvus. Esminis sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal sutartį (kai šalys susitaria, ką laikys esminiu sutarties pažeidimu). Šalys susitaria, kad esminiu sutarties pažeidimu pagal sutartį laikomi:

8.37.1. Perkančiosios organizacijos mokėjimo prievolės termino praleidimas ilgiau kaip 30 (trisdešimt) dienų;

8.37.2. tiekėjo sutartinių įsipareigojimų, nurodytų užsakymo vertinime ar paslaugų teikimo grafike, terminų praleidimas daugiau kaip 30 (trisdešimt) dienų dėl tiekėjo kaltės;

8.37.3. pasiūlyme nurodytų specialistų, kurių kvalifikacija ir patirtis buvo vertinama, nustatant pirkimo laimėtoją ar vadovaujantis 8.7 papunkčiu pakeistų specialistų, nepasitelkimas vykdant Sutartį.

8.37.4. tiekėjui taikytų delspinigių bendrai sumai viršijus 15 procentų pradinės sutarties vertės (sutarties kainos be PVM).

8.38. Sutartis sudaroma vadovaujantis Civilinio kodekso ir Lietuvos Respublikos viešųjų pirkimų įstatymo, šio konkurso sąlygų ir pasiūlymo, pripažinto laimėjusiu, nuostatomis.

8.39. Sutarties sąlygos galiojimo laikotarpiu gali būti keičiamos šioje sutartyje ir Viešųjų pirkimų įstatymo 89 straipsnyje numatytais atvejais ir tvarka. Sutarties galiojimo laikotarpiu šalis, inicijuojanti sutarties sąlygų pakeitimą, pateikia kitai šaliai raštišką prašymą keisti sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą sutarties sąlygą kita šalis motyvuotai atsako ne vėliau kaip per 10 (dešimt) darbo dienų. Visi sutarties pakeitimai galioja tik tada, kai jie sudaryti raštu ir pasirašyti šalių įgaliotų atstovų.

8.40. Sutartis gali būti nutraukta Lietuvos Respublikos viešųjų pirkimų įstatymo 90 straipsnio nustatytais atvejais ir tvarka.

8.41. Sutartis bet kada gali būti nutraukta raštišku abiejų Šalių susitarimu ir kitais teisės aktų numatytais atvejais.

8.42. Perkančioji organizacija turi teisę vienašališkai nutraukti sutartį pranešusi tiekėjui prieš 30 (trisdešimt) dienų. Šiuo atveju Perkančioji organizacija privalo sumokėti tiekėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias tiekėjas, norėdamas įvykdyti sutartį, padarė iki pranešimo apie sutarties nutraukimą gavimo iš Perkančiosios organizacijos momento. Tiekėjas turi teisę vienašališkai nutraukti sutartį tik dėl svarbių priežasčių, apie tai pranešęs Perkančiajai organizacijai raštu prieš 30 (trisdešimt) dienų. Šiuo atveju Tiekėjas privalo visiškai atlyginti Perkančiajai patirtus nuostolius.

8.43. Sutartis yra nutraukiama nedelsiant, kai Lietuvos Respublikos Vyriausybė Nacionaliniam saugumui užtikrinti Svarbių objektų apsaugos įstatymo nustatyta tvarka priima sprendimą, patvirtinantį, kad sutartis neatitinka nacionalinio saugumo interesų (Lietuvos Respublikos viešųjų pirkimų įstatymo 87 str. 4 d.).

8.44. Tiesioginių nuostolių atlyginimas negali būti didesnis kaip sutarties vertė be PVM. Šalys neatlygina viena kitai jokių netiesioginių nuostolių. Šioje Sutartyje nuostolių apribojimai netaikomi esant šalies tyčiai ir dideliam neatsargumui.

8.45. Esant svarbioms aplinkybėms, nepriklausančiomis nuo tiekėjo valios, dėl kurių tiekėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui pasikeitus galiojančiam teisės aktui ar įsigaliojus naujam teises aktui, kuris turi įtakos šios sutarties vykdymui; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuri kita perkančioji organizacija), Perkančioji organizacija turi teisę sustabdyti paslaugų ar jų dalies teikimo terminų eigą.

8.46. Atsiradus aplinkybėms, dėl kurių tiekėjas negali vykdyti sutartinių įsipareigojimų, tiekėjas apie tai nedelsdamas privalo informuoti Perkančiąją organizaciją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančią nuo tiekėjo. Išnykus aplinkybėms, trukdžiusioms tiekėjui vykdyti sutartinius įsipareigojimus, sustabdytas paslaugų teikimo terminas atnaujinamas.

8.47. Bendras visų sutartinių įsipareigojimų vykdymo sustabdymo terminas – iki 6 (šešių) savaičių.

8.48. Perkančioji organizacija ir tiekėjas 8.45 ar 8.46 papunkčiuose nurodytu atveju pasirašo susitarimą dėl Sutartinių įsipareigojimų vykdymo sustabdymo, jame nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

8.49. Tais atvejais, kai sutarties vykdymas sustabdomas likus iki sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos.

8.50. Tais atvejais, kai sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, paslaugų teikimo terminas pratęsiamas tokiam laikotarpiui, kuriam jis buvo sustabdytas.

8.51. Atnaujinant sutartinių įsipareigojimų vykdymą Perkančioji organizacija ir tiekėjas pasirašo susitarimą dėl sutartinių įsipareigojimų atnaujinimo ir, esant poreikiui, atnaujintą Paslaugų teikimo grafiką (projekto veiklų tvarkaraštį).

8.52. Teikdamas paslaugas tiekėjas turi sunaudoti kaip įmanoma mažiau gamtos išteklių. Dėl šios priežasties visa su sutartimi susijusiu dokumentacija perduodama skaitmeniniu formatu (elektroninė versija). Teikdamas paslaugas tiekėjas turi siekti mažinti popieriaus sunaudojimą, atsisakyti nebūtino dokumentų kopijavimo ar spausdinimo. Dokumentus (tarpinius ir galutinius) teikti tik elektroniniu formatu, esant poreikiui pasirašyti – pasirašyti juos el. parašu.

8.53. Visi susitikimai (jei jų reikės) organizuojami nuotoliniu būdu, taip sumažinant aplinkos taršą (degalų išmetimą), išskyrus atvejus, kai fizinis susitikimas objektyviai būtinas.

8.54. Tiekėjas įsipareigoja neteikti jokios su sutartimi susijusios informacijos Rusijos Federacijos, Baltarusijos Respublikos ir Kinijos Liaudies Respublikos subjektams (ar jiems atstovaujantiems asmenims) ir užtikrinti, kad sutarčiai įgyvendinti (t. y. paslaugoms teikti) nebūtų pasitelkiami subjektai iš valstybių ar teritorijų, nurodytų sąraše, patvirtintame Lietuvos Respublikos Vyriausybės 2022 m. kovo 30 d. nutarimo Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“ 1.2 papunkčiu.

8.55. Perkančioji organizacija ir tiekėjas per 5 (penkias) darbo dienas nuo sutarties įsigaliojimo dienos pasirašo Asmens duomenų tvarkymo susitarimą (Sutarties nuostatų 5 priedas).

8.56. Tiekėjas praleidęs pareigos, nurodytos techninės specifikacijos 5.2 papunktyje, vykdymo terminą(us), moka perkančiajai organizacijai 1 500 (tūkstančio penkių šimtų) eurų dydžio baudą. Šią baudą tiekėjas privalo pervesti į Sutartyje nurodytą perkančiosios organizacijos sąskaitą per 10 (dešimt) dienų nuo perkančiosios organizacijos pranešimo apie baudos taikymą, dienos.

8.57. Pirkimas, dėl kurio sudaryta ši Sutartis, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunkčiu, kuriame nustatyta, kad pirkimas laikomas žaliuoju, kai perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, atsižvelgiant į pirkimo objektą, buvo vykdomas kaip žaliasis pirkimas.

8.58. Sutarčiai taikomas kainos apskaičiavimo būdas – mišri kainodara:

8.58.1. Fiksuotos kainos kainodara – IBPS programinės įrangos kūrimas, modernizavimas ir jos įdiegimas (Techninės specifikacijos (dokumento „3 IA PD TS“) III skyriaus „Reikalavimai IBPS programinės įrangos modernizavimui ir priežiūrai“ lentelės 1-58 punktai).

8.58.2. Fiksuoto įkainio kainodara – IBPS modernizavimo ir priežiūros paslaugos užsakytiems pakeitimams atlikti (Techninės specifikacijos (dokumento „3 IA PD TS“) III skyriaus „Reikalavimai IBPS programinės įrangos modernizavimui ir priežiūrai“ lentelės 59 punktas).

\_\_\_\_\_\_\_\_\_\_\_\_\_\_\_\_\_\_\_\_

Sutarties nuostatų 1 priedas

**(Paslaugų, nurodytų techninės specifikacijos III skyriaus „Reikalavimai IBPS programinės įrangos modernizavimui ir** **priežiūrai“ lentelės 1-58 punktuose, perdavimo-priėmimo akto forma)**

**PASLAUGŲ PERDAVIMO-PRIĖMIMO AKTAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(akto surašymo data)

|  |  |
| --- | --- |
| Paslaugų teikėjas: |  |
| Sutarties pavadinimas, Nr. |  |

|  |  |  |  |  |
| --- | --- | --- | --- | --- |
| Eil. Nr. | Techninės specifikacijos reikalavimas | Kaina Eur  be PVM | PVM | Viso kaina Eur su PVM |
|  |  |  |  |  |
|  |  |  |  |  |

Visos teikiamos paslaugos buvo suteiktos, pateikti visi reikalingi dokumentai, nurodyti sutartyje. Perkančioji organizacija suteiktas paslaugas priėmė ir patvirtina, kad suteiktos paslaugos atitinka sutarties sąlygas. Šiuo aktu Paslaugų teikėjas patvirtina, kad paslaugos priimtos [*įrašyti datą*]

|  |  |
| --- | --- |
| Perdavė | Priėmė |
| Paslaugų teikėjas | Perkančioji organizacija |
| Parašas | (Parašas) |
| Vardas, pavardė | Vardas, pavardė |
| Pareigos | Pareigos |

Sutarties nuostatų 2 priedas

**(Paraiškos paslaugoms suteikti forma)**

**PASLAUGŲ PARAIŠKA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos surašymo data)

Perkančioji organizacija aprašo užsakomą paslaugą, nurodo užsakymo laiką ir datą. Paslaugos suteikimo preliminarų laiką ir apimtį Perkančioji organizacija suderina su Paslaugų teikėju rengdama užsakymo technines specifikacijas.

|  |  |
| --- | --- |
| Perkančiosios organizacijos atsakingas asmuo |  |
| Pareigos |  |
| Vardas, pavardė |  |
| Parašas |  |

Sutarties nuostatų 3 priedas

**(Paslaugų,** **įsigyjamų pagal poreikį (nurodytų Techninės specifikacijos III skyriaus „Reikalavimai IBPS programinės įrangos modernizavimui ir priežiūrai“ lentelės 59 punkte) perdavimo-priėmimo akto forma)**

**PASLAUGŲ PERDAVIMO-PRIĖMIMO AKTAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(akto surašymo data)

|  |  |
| --- | --- |
| Paslaugų teikėjas: |  |
| Sutarties pavadinimas, Nr. |  |

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Pavadinimas | Paslaugų užsakymo data | Priimtas valandų skaičius | Kaina Eur be PVM | PVM | Viso kaina Eur su PVM |
|  |  |  |  |  |  |  |
|  |  |  |  |  |  |  |

Visos teikiamos paslaugos buvo suteiktos, pateikti visi reikalingi dokumentai, nurodyti sutartyje. Perkančioji organizacija suteiktas paslaugas priėmė ir patvirtina, kad suteiktos paslaugos atitinka sutarties sąlygas. Šiuo aktu Paslaugų teikėjas patvirtina, kad paslaugos priimtos [*įrašyti datą*]

|  |  |
| --- | --- |
| Perdavė | Priėmė |
| Paslaugų teikėjas | Perkančioji organizacija |
| Parašas | (Parašas) |
| Vardas, pavardė | Vardas, pavardė |
| Pareigos | Pareigos |

Sutarties nuostatų 4 priedas

(**Konfidencialumo pasižadėjimo neatskleisti informacijos, kuri taps žinoma**

**vykdant sutartį, forma)**

**KONFIDENCIALUMO PASIŽADĖJIMAS**

**NEATSKLEISTI INFORMACIJOS, KURI TAPS ŽINOMA VYKDANT SUTARTĮ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, eidamas (-a)

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pareigas,

(pareigų pavadinimas)

ir dirbdamas (-a) pagal sutartį \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sutarties pavadinimas, data, numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

sudarytą tarp Informatikos ir ryšių departamento prie Lietuvos Respublikos vidaus reikalų ministerijos ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(sutarties šalies pavadinimas)

(toliau – Sutartis),

1. Patvirtinu, kad esu susipažinęs (-usi) su 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, ir kuriuo panaikinama Direktyva 95/46/EB (Bendruoju duomenų apsaugos reglamentu), Lietuvos Respublikos valstybės informacinių išteklių valdymo įstatymu, Lietuvos Respublikos kibernetinio saugumo įstatymu, Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, informacinių sistemų ir registrų duomenų saugos nuostatais, kitais Sutartyje nurodytais teisės aktais, reglamentuojančiais asmens duomenų apsaugos, informacijos saugos ir kibernetinio saugumo reikalavimus, ir įsipareigoju vykdydamas (-a) Sutartį laikytis asmens duomenų apsaugos, informacijos saugos ir kibernetinio saugumo reikalavimų.
2. Pasižadu:
   1. nuo Sutarties pasirašymo momento saugoti ir tik Sutarties vykdymo tikslais naudoti visą su Sutartimi bei jos vykdymu susijusią informaciją, kuri man taps žinoma, taip pat dokumentus, kurie man bus perduoti ar prieinami;
   2. užtikrinti iš Informatikos ir ryšių departamento prie Lietuvos Respublikos vidaus reikalų ministerijos gautų informacijos ir dokumentų bei Sutarties vykdymo metu sukuriamų informacijos ir dokumentų konfidencialumą ir saugumą, naudoti šiuos gautus ir sukurtus informaciją bei dokumentus tik Sutarties vykdymo tikslais, šios informacijos ir dokumentų neplatinti, nedauginti, nenaudoti savo asmeniniams ar trečiųjų asmenų poreikiams, jokia forma ir būdu neatskleisti tretiesiems asmenims, išskyrus Lietuvos Respublikos įstatymų nustatytus atvejus;
   3. visus man patikėtus dokumentus ir informaciją saugoti tokiu būdu, kad tretieji asmenys neturėtų galimybės su jais susipažinti ar pasinaudoti;
   4. pasibaigus sutartiniams santykiams grąžinti visus man patikėtus dokumentus ir informaciją arba Informatikos ir ryšių departamento prie Lietuvos Respublikos vidaus reikalų ministerijos leidimu juos sunaikinti; nepasilikti jokių man patikėtų dokumentų ir informacijos kopijų;
   5. laikytis konfidencialumo įsipareigojimų, nurodytų 2.1–2.4 papunkčiuose, Sutarties vykdymo metu ir Sutarčiai pasibaigus, ją nutraukus, taip pat pasikeitus ar nutrūkus mano darbo santykiams.
3. Suprantu, kad konfidencialia informacija laikoma visa su Sutartimi bei jos vykdymu susijusi informacija, įskaitant dokumentus, kuri man taps žinoma vykdant Sutartį ir kuri nėra prieinama viešuose šaltiniuose bei kurios atskleidimas nėra privalomas pagal Lietuvos Respublikos įstatymus.
4. Esu įspėtas (-a), kad:
   1. šis pasižadėjimas galios neterminuotą laiką;
   2. su Sutartimi ir jos vykdymu susijusią informaciją, kuri man taps žinoma, bei dokumentus galėsiu atskleisti tik Lietuvos Respublikos įstatymų nustatytais atvejais;
   3. jei pažeisiu šį pasižadėjimą, turėsiu atlyginti Informatikos ir ryšių departamentui prie Lietuvos Respublikos vidaus reikalų ministerijos ir tretiesiems asmenims padarytą žalą bei nuostolius ir atsakyti Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_

1. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-1)
2. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-2)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-3)